Kui palju jääb teil beebi kõrvalt aega paarisuhte ja väljas käimiste jaoks?  Kairi: Meil oleks lapsehoidjaid küll ja kõik tahaksid titat hoida, aga me ei raatsi anda!  Sven: Esimest  korda, kui laps oli natuke üle kolme tunni ilma meieta, oli presidendi vastuvõtu ajal, siis vaatas teda Kairi õde. Oleme läbi aegade olnud suhteliselt liikuvad, käinud palju jalutamas, väljas söömas jne. Kui võimalik, siis võtame ka praegu lapse lihtsalt kaasa. Lähtume ikka sellest, et laps on rõõm, mitte takistus.  Kairi: Muidugi oleme ära jätnud lärmakamad üritused, nagu mõned juubelid või sünnipäevapeod, kus on olnud palju rahvast, aga me oleme läbi aastate niivõrd palju ringi käinud ka, et nüüd  pole hullu, kui mõnikord käimata jääb.